Aholiga tibbiy xizmatlar koʻrsatish sifatini yaxshilash va sogʻliqni saqlash sohasida kadrlar salohiyatini yanada oshirishga oid qoʻshimcha chora-tadbirlar toʻgʻrisida
(resolution, 2021-11-11)

Hududlarda sogʻliqni saqlash muassasalarining moddiy-texnika bazasini mustahkamlash va resurs imkoniyatlarini kengaytirish, ularni zamonaviy tibbiy uskunalar bilan jihozlash, shuningdek, tibbiyot xodimlarining malakasini oshirish tizimini takomillashtirish maqsadida: 1. Davlat tuman (shahar) va viloyat tibbiyot muassasalari uchun zamonaviy tibbiy uskunalar xarid qilish hamda ulardagi mutaxassislarning yetakchi xorijiy tibbiy muassasalarda malakasini oshirish uchun Tiklanish va taraqqiyot jamgʻarmasi hisobidan Moliya vazirligiga uning talabnomalariga asosan 2021-2022-yillarda 100 mln AQSH dollarigacha ekvivalentdagi milliy valyutada yillik 2 foiz stavkada kredit mablagʻlari ajratilsin. Bunda, ushbu mablagʻlar Moliya vazirligining talabnomalari taqdim etilgan sanadan boshlab 3 yil muddatgacha beriladi. 2. Moliya vazirligi mazkur qarorning 1-bandiga muvofiq ajratilayotgan mablagʻlarni Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklarining asoslangan talabnomalariga hamda belgilangan stavkaga koʻra qaytarish sharti bilan 3 yildan koʻp boʻlmagan muddatga ularga budjet ssudasi sifatida ajratsin. Bunda, Moliya vazirligi kredit mablagʻlarini respublika ixtisoslashtirilgan ilmiy-amaliy tibbiyot markazlarini zamonaviy tibbiy uskunalar bilan jihozlashga va yetakchi xorijiy tibbiy muassasalarda ularning mutaxassislari malakasini oshirishga ham yoʻnaltirishi mumkin. 3. Belgilansinki: Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari tegishli hududiy sogʻliqni saqlash boshqarmalari bilan birgalikda xatlov oʻtkazish asosida har bir hudud va muassasa kesimida tibbiy uskunalarga boʻlgan ehtiyojni aniqlaydi hamda ssuda mablagʻlari hisobidan xarid qilinadigan uskunalar roʻyxatini Sogʻliqni saqlash vazirligiga kelishish uchun kiritadi; Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari kelishilgan roʻyxatga asosan tibbiy uskunalarni xarid qiladi. Bunda, ushbu jarayonga “Oʻzmedimpeks” masʼuliyati cheklangan jamiyati agent sifatida jalb qilinishi mumkin; tibbiy uskunalarni xarid qilish boʻyicha texnik topshiriqlar va tender hujjatlari “Loyihalar va import kontraktlarini kompleks ekspertiza qilish markazi” davlat unitar korxonasida (keyingi oʻrinlarda — Markaz) kompleks ekspertizadan oʻtkaziladi; Qoraqalpogʻiston Respublikasi Vazirlar Kengashi Raisi, viloyatlar va Toshkent shahar hokimlari ajratilayotgan ssuda mablagʻlarining samarali va maqsadli ishlatilishi hamda oʻz vaqtida qaytarilishiga shaxsan masʼul hisoblanadi; xorijda malaka oshiradigan tibbiyot xodimlari roʻyxati Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari tomonidan tanlov (konkurs) asosida shakllantiriladi hamda Oʻzbekiston Respublikasi Prezidentining 2021-yil 5-maydagi PF-6221-son Farmoni bilan tashkil qilingan Iqtidorli va malakali tibbiyot mutaxassislarini qoʻllab-quvvatlash hamda tibbiyot muassasalariga jalb qilish boʻyicha ishchi guruhi tomonidan belgilangan tartibda tasdiqlanadi; Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklariga hududlardagi tibbiyot muassasalari mutaxassislarining yetakchi xorijiy tibbiy muassasalarda malakasini oshirish maqsadida Markazda kompleks ekspertizadan oʻtkazish sharti bilan toʻgʻridan-toʻgʻri shartnomalar tuzishga ruxsat beriladi. 4. Davlat tuman (shahar) va viloyat tibbiyot muassasalarining moddiy-texnika bazasini mustahkamlash va kadrlar salohiyatini oshirish boʻyicha “Yoʻl xaritasi” ilovaga muvofiq tasdiqlansin. 5. Hisob palatasi (B. Turabov) ushbu qaror doirasidagi tibbiy uskunalarni xarid qilish jarayoni va ulardan samarali foydalanish ustidan doimiy nazorat oʻrnatsin hamda har chorakda Oʻzbekiston Respublikasi Prezidenti Administratsiyasiga maʼlumot kiritib borsin. 6. Mazkur qarorning ijrosini samarali tashkil qilishga masʼul va shaxsiy javobgar etib Qoraqalpogʻiston Respublikasi Vazirlar Kengashi Raisi, viloyatlar va Toshkent shahar hokimlari, sogʻliqni saqlash vaziri B.A. Musayev hamda moliya vaziri T.A. Ishmetov belgilansin. Qaror ijrosini muhokama qilib borish, ijro uchun masʼul tashkilotlar faoliyatini muvofiqlashtirish va nazorat qilish Oʻzbekiston Respublikasi Bosh vaziri A.N. Aripov zimmasiga yuklansin. Amalga oshirilayotgan chora-tadbirlar natijadorligi yuzasidan 2022-yil 1-iyunga qadar Oʻzbekiston Respublikasi Prezidentiga axborot berilsin. T/r Chora-tadbirlar nomi Amalga oshirish shakli Bajarish muddati Masʼul ijrochilar I. Moliyalashtirish shartnomalarini tuzish 1. Tiklanish va taraqqiyot jamgʻarmasi hamda Moliya vazirligi oʻrtasida kredit shartnomasini imzolash. Kredit shartnomasi 2021-yil 1-dekabrgacha Tiklanish va taraqqiyot jamgʻarmasi (Vafayev), Moliya vazirligi (Ishmetov) 2. Hududiy davlat tibbiyot muassasalari uchun zamonaviy tibbiy uskunalar xarid qilish hamda yetakchi xorijiy tibbiy muassasalarda ularning mutaxassislari malakasini oshirish uchun budjet ssudalarini ajratish. Ssuda shartnomasi Talabnomalarga asosan Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, Moliya vazirligi (Ishmetov) II. Davlat tuman (shahar) va viloyat tibbiyot muassasalarini zarur tibbiy uskunalar bilan taʼminlash 3. Talab yuqori boʻlgan asosiy turdagi tibbiy uskunalar roʻyxatini hududlar kesimida shakllantirish. Roʻyxat 2021-yil 5-dekabrgacha Sogʻliqni saqlash vazirligi (Inoyatov, Azizov), Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 4. Hududiy tibbiyot muassasalaridagi mavjud tibbiy uskunalarni xatlovdan oʻtkazish va ulardan foydalanish darajasini oʻrganish. Bunda, xalqaro moliya tashkilotlari, Davlat budjeti va boshqa manbalar hisobidan xarid qilinishi koʻzda tutilgan tibbiy uskunalar inobatga olinadi. Tashkiliy chora-tadbirlar 2022-yil 15-yanvargacha Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, Sogʻliqni saqlash vazirligi (Inoyatov, Azizov) 5. Xatlov natijalari asosida hududlar va tibbiyot muassasalari kesimida: Tuman (shahar)lar kesimida xarid qilinadigan tibbiy uskunalar roʻyxati Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 1) birinchi navbatdagi talab yuqori boʻlgan tibbiy uskunalarga boʻlgan talabni aniqlash; 2021-yil 15-dekabrgacha 2) qoʻshimcha tibbiy uskunalarga boʻlgan talabni shakllantirish. Talabga koʻra 6. Ssuda hisobidan xarid qilinadigan tibbiy uskunalarga boʻlgan talabni Sogʻliqni saqlash vazirligi bilan kelishish. Bunda, hududlardagi aholining kasallanish koʻrsatkichlari hamda tibbiy uskunalarning texnik parametrlari inobatga olinadi. Sogʻliqni saqlash vazirligi xulosasi (kelishuv xati) 2022-yil 1-yanvargacha dastlabki xulosa asosida, keyinchalik kelishuvga asosan Sogʻliqni saqlash vazirligi (Inoyatov, Azizov), Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 7. Tibbiy uskunalarni xarid qilish boʻyicha texnik topshiriq va tender hujjatlarini kompleks ekspertizadan oʻtkazish. “Loyihalar va import kontraktlarini kompleks ekspertiza qilish markazi” DUK xulosasi Hujjatlar taqdim qilingan kundan keyin 7 kun ichida “Loyihalar va import kontraktlarini kompleks ekspertiza qilish markazi” DUK (Allaberganov), Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 8. Zarur tibbiy uskunalarni xarid qilish, ulardan foydalanishni oʻrgatish va taʼmirlash boʻyicha tender savdolarini oʻtkazish hamda shartnomalar tuzish: Shartnomalar Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, Sogʻliqni saqlash vazirligi (Inoyatov, Azizov) 1) birinchi navbatdagi talab yuqori boʻlgan tibbiy uskunalar roʻyxati boʻyicha yetkazib berish shartnomalarini tuzish; 2022-yil 15-fevralgacha 2) qoʻshimcha talab etiladigan tibbiy uskunalarni yetkazib berish shartnomalarini tuzish. Talabga koʻra 9. Zarur tibbiy uskunalarni yetkazib berish shartnomalari doirasida yetkazib beruvchi tashkilotlar tomonidan mutaxassislar uchun oʻquv seminarlarini tashkil qilish. Oʻquv seminarlari Shartnomalarda koʻrsatilgan muddatlarga koʻra Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, Sogʻliqni saqlash vazirligi (Inoyatov, Azizov), yetkazib beruvchi tashkilotlar 10. Tibbiy uskunalarni xarid qilish jarayonlari va ulardan foydalanish samaradorligini oʻrganish (post-monitoring) tadbirlarini amalga oshirish. Tashkiliy chora-tadbirlar Reja-grafikka asosan Hisob palatasi (Turabov), Moliya vazirligi (Ishmetov), Sogʻliqni saqlash vazirligi (Inoyatov, Azizov) III. Davlat tuman (shahar) va viloyat tibbiyot muassasalari mutaxassislarining bilim va koʻnikmalarini rivojlantirish 11. Xorijda malaka oshirish va stajirovka oʻtash uchun yuboriladigan mutaxassislarni tanlash, ularning bilim va koʻnikmalarini amaliyotga joriy qilish hamda mazkur tadbirlar bilan bogʻliq xarajatlarni moliyalashtirish tartibini ishlab chiqish va tasdiqlash. Idoraviy hujjat 2021-yil 1-dekabrgacha Sogʻliqni saqlash vazirligi (Azizov) 12. Xorijiy tibbiy taʼlim, ilmiy va boshqa muassasalar (markazlar) bilan malaka oshirish va stajirovka oʻtash boʻyicha hamkorlikni rivojlantirish. Bunda, mazkur tashkilotlarning malaka oshirish boʻyicha salohiyatini oʻrganish, stajirovka muddatlari va shartlarini hamda qabul qilinadigan mutaxassislar sonini aniqlash, muzokaralar oʻtkazish va kelishuvlarga erishish. Memorandum va shartnomalar 2022-yil 15-yanvargacha Iqtidorli va malakali tibbiyot mutaxassislarini qoʻllab-quvvatlash hamda tibbiyot muassasalariga jalb qilish boʻyicha ishchi guruhi, Sogʻliqni saqlash vazirligi (Musayev, Azizov), Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 13. Malaka oshirish va stajirovka oʻtash uchun hududlarda konkurs eʼlon qilish va oʻtkazish: Roʻyxat Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, Sogʻliqni saqlash vazirligi (Musayev, Azizov) 1) dastlabki roʻyxatni shakllantirish; 2021-yil 1 — 25-dekabr 2) qoʻshimcha talabga koʻra yangi roʻyxatlarni shakllantirib borish. Talabga koʻra 14. Shakllantirilgan roʻyxat asosida malaka oshirish va stajirovka oʻtash uchun yetakchi xorijiy tibbiy taʼlim, ilmiy va boshqa muassasalar (markazlar) bilan shartnomalar tuzish: Shartnomalar Iqtidorli va malakali tibbiyot mutaxassislarini qoʻllab-quvvatlash hamda tibbiyot muassasalariga jalb qilish boʻyicha ishchi guruhi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, Sogʻliqni saqlash vazirligi (Musayev, Azizov) 1) shakllantirilgan dastlabki roʻyxat boʻyicha guruhni 2022-yil 15-fevralgacha malaka oshirish va stajirovkaga yuborish; 2022-yil 1-fevralgacha 2) shakllantiriladigan qoʻshimcha roʻyxat boʻyicha guruhlarni yuborish. Talabga koʻra 15. Malaka oshirish va stajirovka oʻtash uchun yetakchi xorijiy tibbiy taʼlim, ilmiy va boshqa muassasalar (markazlar) bilan toʻgʻridan-toʻgʻri tuzilgan shartnomalarni kompleks ekspertizadan oʻtkazish. “Loyihalar va import kontraktlarini kompleks ekspertiza qilish markazi” DUK xulosasi Hujjatlar taqdim qilingan kundan keyin 7 kun ichida “Loyihalar va import kontraktlarini kompleks ekspertiza qilish markazi” DUK (Allaberganov), Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 16. Xorijda malaka oshirish va stajirovka oʻtash uchun yuboriladigan mutaxassislar bilan ish beruvchi oʻrtasida malaka oshirish va stajirovka oʻtaganidan keyin kamida 2 yil ishlab berish boʻyicha shartnoma tuzish. Shartnomalar 2022-yil 15-yanvargacha Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 17. Xorijda malakasini oshirgan va stajirovkadan oʻtgan mutaxassislarning bilim va koʻnikmalarini amaliyotga joriy etish, ular ishtirokida mahorat darslari, vebinarlar va boshqa tadbirlar tashkil etish. Oʻquv dasturlari Shartnomalarga koʻra Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, Sogʻliqni saqlash vazirligi (Azizov) 18. Xorijda malakasini oshirgan va stajirovkadan oʻtgan mutaxassislarning malakasini oshirish samaradorligini oʻrganib borish (post-monitoring). Ishchi guruhi qarori Har chorakda Iqtidorli va malakali tibbiyot mutaxassislarini qoʻllab-quvvatlash hamda tibbiyot muassasalariga jalb qilish boʻyicha ishchi guruhi